Κυρώσεις φορολογικού χαρακτήρα και Ευρωπαϊκή Σύμβαση Δικαιωμάτων του Ανθρώπου
Creators: name: Κολιπέτρου Μαρία Ιωάννη
Publisher: name: Aristotle University of Thessaloniki
Year: 2022
Subjects: φορολογικές κυρώσεις
ΕΣΔΑ
ne bis in idem
tax sanctions
ECHR

description: Η Ευρωπαϊκή Σύμβαση Δικαιωμάτων του Ανθρώπου (ΕΣΔΑ) και οι εγγυήσεις που κατοχυρώνονται σε αυτήν τυγχάνουν εφαρμογής μεταξύ άλλων και στο φορολογικό δίκαιο, ιδίως δε στο τμήμα εκείνο του φορολογικού δικαίου που αφορά την επιβολή φορολογικών κυρώσεων για τις παραβάσεις της φορολογικής νομοθεσίας, ενώ οι αντίστοιχες εθνικές διατάξεις που προβλέπουν τέτοιες κυρώσεις ελέγχονται από το Ευρωπαϊκό Δικαστήριο Δικαιωμάτων του Ανθρώπου (ΕΔΔΑ) ως προς τη συμβατότητα τους με αυτές. Ελέγχονται μάλιστα και σε σχέση με τις εγγυήσεις της Σύμβασης που ανήκουν καταρχήν στο πεδίο του ποινικού δικαίου, ενόψει του ότι ο όρος «ποινική» κύρωση που περιλαμβάνεται σε μια σειρά από διατάξεις της ΕΣΔΑ ερμηνεύεται αυτόνομα και, μέσα από μια εξελικτική και δυναμική νομολογία του Δικαστηρίου, περιλαμβάνει και τις φορολογικές κυρώσεις, εξαιτίας της φύσης και της σπουδαιότητας τους και κυρίως του σκοπού που επιδιώκουν, ο οποίος είναι κατασταλτικός και τιμωρητικός, γεγονός που κάνει τις κυρώσεις αυτές να προσιδιάζουν με τις αντίστοιχες του ποινικού δικαίου. Χαρακτηριστικά λοιπόν, στο πεδίο του δικαίου των φορολογικών κυρώσεων εφαρμόζονται οι αρχές της νομιμότητας και της μη αναδρομικότητας των φορολογικών νόμων που προβλέπουν κυρώσεις, όπως επίσης και η αρχή της αναδρομικής εφαρμογής του ευμενέστερου κυρωτικού νόμου. Καθώς πολλές φορολογικές παραβάσεις τιμωρούνται τόσο με διοικητικές όσο και με ποινικές κυρώσεις στο εθνικό φορολογικό σύστημα, τυγχάνει εφαρμογής και η αρχή ne bis in idem, η οποία απαγορεύει τη διπλή δίωξη ή καταδίκη για το ίδιο αδίκημα, όπως επίσης και το τεκμήριο αθωότητας, που συνίσταται ιδίως στον σεβασμό της κρίσης περί αθώωσης του ποινικού δικαστηρίου στις μεταγενέστερες διοικητικές διαδικασίες
description: The European Convention on Human Rights (ECHR) and the guarantees enshrined to it apply, among others, to tax law as well, in particular to that part of tax law relating to the imposition of tax sanctions on tax law infringements, while the corresponding national provisions are examined by The European Court of Human Rights (ECtHR) as to their compatibility with them. Those provisions are also examined in relation to the guarantees of the Convention which belong in principle in the field of criminal law, in the light of the fact that the term “criminal” sanction contained in a series of ECHR provisions is interpreted autonomously and, through an evolutionary and dynamic case-law of the ECtHR, it includes tax sanctions as well, because of their nature and importance, and, above all, the purpose they are pursuing, which is suppressive and punitive, which makes these penalties to qualify with the corresponding criminal law. The principles of the legality and non-retroactivity of tax laws that provide for sanctions, as well as the principle of retroactive implementation of the more lenient law, are therefore applicable in the scope of tax sanctions. As a great number of tax infringements are punishable both by administrative and criminal sanctions in the national tax system, the ne bis in idem principle, which prohibits double persecution or condemnation for the same offense, is also applicable considering the tax sanctions, while the same applies to the presumption of innocence as well, which implies in particular the respect of the acquittal of the criminal court in subsequent administrative procedures